  
FİZİKİ ŞƏXSLƏRƏ
KREDİTİN (KREDİT XƏTTİNİN) VERİLMƏSİNƏ DAİR
                 STANDART ŞƏRTLƏR
  
Bakı şəhəri                                                                                                              01.10.2026-cı il
    
Bu Standart Şərtlər Azərbaycan Respublikası Mərkəzi Bankı tərəfindən 14 dekabr 2010-cu il tarixdə verilmiş 73 saylı lisenziya, Azərbaycan Respublikasının qanunvericiliyi və öz Nizamnaməsi əsasında fəaliyyət göstərən “Unibank” Kommersiya Bankı ASC (bundan sonra – Bank) tərəfindən fiziki şəxslərin sahibkarlıq fəaliyyəti ilə əlaqədar olmayan kredit məhsullarından istifadə etmək niyyətini bildirdikləri və ya istifadə etdikləri halda onların Bankla münasibətlərini tənzimləyir. Bu Standart Şərtlər Bankın “Ucard” məhsulu çərçivəsində fiziki şəxslərə istehlak kreditinin verilməsi şərtləri və qaydalarını müəyyən edir və Standart Şərtlərdə göstərilən müddəalar qeyri-rezident fiziki şəxslərə şamil edilmir.  
  
  
ƏSAS ANLAYIŞLAR: 
  
Aksept - Standart Şərtləri tam və qeyd-şərtsiz qəbul etməsi barədə müştərinin ərizəsi;  
Müştəri - bu Standart Şərtləri qəbul edən və Bankın bu Standart Şərtlərdə göstərilən xidmətlərindən istifadə etmək niyyətində olan və/və ya istifadə edən rezident fiziki şəxs;  
Nağdlaşdırma – bankomat (ATM), POS-terminal və ya qanunvericilikdə nəzərdə tutulan və Bank tərəfindən tətbiq edilən digər vasitələrlə nağd pul vəsaitinin alınması (məxarici) əməliyyatı;  
Nağdsız ödəniş – nağd puldan istifadə etmədən kart vasitəsilə malların və ya xidmətlərin dəyərinin POS-terminal, ATM, mobil əlavə və ya internet vasitəsilə ödənilməsi əməliyyatı;  
Kredit - müqaviləyə uyğun olaraq qaytarılmaq, müəyyən müddətə (müddətin uzadılması hüququ ilə) və faizlər və (və ya) müqavilədə göstərilən digər ödənişlər ödənilmək şərti ilə, təminatla və ya təminatsız müəyyən məbləğdə borc verilən pul vəsaiti;  
Bərpa olunan kredit xətti - kredit xətti üzrə yaranmış borc və ya onun bir hissəsi qaytarıldıqca bərpa olunan kredit məbləği və kredit məbləğindən təkrarən istifadə imkanı;  
Standart məlumatlandırma forması – Müştəriyə kredit (kredit xətti) verilməzdən əvvəl Bankın kağız və ya digər davamlı daşıyıcıda Müştəriyə təqdim etdiyi və kreditlə (kredit xətti ilə) bağlı məlumatların əks etdirildiyi, Azərbaycan Respublikası Mərkəzi Bankı tərəfindən təsdiq edilmiş forma. Standart məlumatlandırma forması bu Standart Şərtlərin tərkib hissəsi hesab olunur;  
Davamlı daşıyıcı - məlumatın məqsədlərinə uyğun müddət ərzində saxlanılmasına imkan verən və saxlanılan məlumatın dəyişiklik olmadan əks etdirilməsi mümkün olan istənilən vasitə;  
Əməliyyat günü – Bankın daxili qaydaları ilə iş günü ərzində müştərilərə xidmət göstərilən vaxt; Bankın əməliyyat günü dedikdə, qanunvericilikdə müəyyən olunmuş iş günü ərzində saat 09:00-dan saat 15:00-a qədər olan dövr nəzərdə tutulur. Bankın əməliyyat günü tamamlandıqdan sonra icraata qəbul edilmiş xidmətlər növbəti iş günündə qəbul edilmiş hesab olunur və icra edilir;  
Xidmət haqqı (komissiya) – Bank tərəfindən göstərilən xidmətlərə görə müştəri tərəfindən ödənilməli olan, Bankın tarif dərəcələrinə və/və ya bu Standart Şərtlərin müddəalarına əsasən müəyyən edilən haqq; Müştəri tərəfindən birbaşa ödənilə və ya Bank tərəfindən Müştərinin hesabından akseptsiz qaydada tutula bilər. Valyuta mübadiləsi məzənnəsi hər gün dəyişir və https://unibank.az/  internet səhifəsində yerləşdirilir. Valyuta mübadiləsi məzənnəsinə dəyişiklik üzrə xəbərdarlıq müddəti tətbiq olunmur; 
Tariflər – xidmətin göstərilməsi üçün müəyyən edilmiş haqq, o cümlədən kreditə/kredit xəttinə hesablanan faizlər, kreditin/kreditin xəttinin verilməsinə görə müəyyən edilmiş komissiyalar, dəbbə pulu, kartdan pul köçürmə əməliyyatlarına görə müəyyən edilmiş komissiyalar, nağdlaşdırma əməliyyatlarına görə komissiyalar, həmçinin Bankın internet səhifəsində və/və ya mobil əlavədə göstərilmiş digər ödənişlərin məbləği və/və ya tarif dərəcələri. Tariflər bu Standart Şərtlərin tərkib hissəsi hesab edilir. Bank, birtərəfli qaydada mövcud tariflərdə dəyişiklik edə bilər. Qeyd edilən dəyişikliklər Müştərinin vəziyyətini ağırlaşdırmadığı, habelə Müştəri dəyişikliyi yazılı qaydada təsdiq etdiyi halda dərhal qüvvəyə minir. Bank tərəfindən hər bir Müştəriyə fərdiləşdirilmiş Tariflər (o cümlədən müvafiq əməliyyatlar üzrə fərdiləşdirilmiş limitlər) təklif oluna bilər, müştəri Tariflərlə Bankın internet saytı və/və ya mobil əlavə vasitəsilə tanış ola bilər.   
Mobil əlavə (“Ubank” mobil əlavəsi) – internet bağlantı vasitəsilə istifadə edilə bilən, bank xidmətini özündə birləşdirə bilən, xüsusi proqram təminatında yaradılmış tətbiq; 
    Virtual kart – İnternet, mobil bankçılıq və POS- terminal üzərindən nağdsız ödənişlərin aparılması 
üçün istifadə edilə bilən, həmçinin nağd pul vəsaitinin əldə edilməsinə imkan verən ödəniş aləti 
   
1. ÜMUMİ MÜDDƏALAR  
1.1. Bu Standart Şərtlər 25 (iyirmi beş) il müddətinə Bankla Müştəri arasındakı kredit münasibətlərini tənzimləyir. Bank, bu müddətin sonunadək əqdin bağlanmasının qanunvericiliklə qadağan edilmədiyi istənilən formada, gücləndirilmiş elektron imza və elektron üsullarla (SMS, mobil tətbiq, elektron poçt adresi, internet bankçılıq, səsli rabitə vasitəsi, yeni texnologiyalar, avandalıqlar və s.) imzalamaqla Müştəriyə dəfələrlə kredit rəsmiləşdirə bilər. Kreditin ayrılması şərtləri və qaydaları bu Standart Şərtlərin müddəaları ilə müəyyən edilir.  
1.2. Bu Standart Şərtlər heç bir halda Bank tərəfindən Müştəriyə kreditin verilməsi vədi kimi təfsir oluna bilməz. Müştəri, kreditin alınması üçün Banka müraciət etdikdən sonra Bank, kreditin verilməsi barədə qərarı özü müstəqil surətdə verir və Müştəri, bu Standart Şərtlərə istinad edərək Bankdan kredit verilməsini tələb edə bilməz.  
1.3. Müştəriyə bu Standart Şərtlər çərçivəsində kredit (kredit xətti) “Ucard” məhsulu üzrə ona verilmiş ödəniş kartının müddəti bitənədək verilə bilər. Ödəniş kartının müddəti bitdikdən sonra Müştəriyə yeni ödəniş kartı verilənədək bu Standart Şərtlər çərçivəsində Müştəriyə kredit (kredit xətti) verilmir.  
1.4. Müştəri, Standart Şərtlər çərçivəsində əldə etdiyi krediti tam bağladıqdan sonra, ona bu Standart Şərtlərdə nəzərdə tutulmuş qaydada və şərtlərlə yeni kredit verilə bilər. Müştəriyə verilmiş ödəniş kartının müddəti bitənədək bu Standart Şərtlərin müddəaları nəzərə alınmaqla Müştəriyə bir neçə dəfə kredit verilə bilər.  
1.5. Müştəriyə “Ucard” məhsulu üzrə verilmiş ödəniş kartının 16 (on altı) rəqəmi, Müştərinin fərdi identifikasiya nömrəsi (FİN kod) və/və ya Bank tərəfindən Müştəriyə təqdim edilən müştəri eyniləşdirmə nömrəsi (CIF kod) bu Standart Şərtlər çərçivəsində verilən kredit(lər) üzrə Müştərini eyniləşdirmək üçün istifadə olunur.  
1.6. Məsafədən krediti müqaviləsinin bağlanılması və ya kredit limitinin artırılması ilə bağlı müqaviləyə məsafədən dəyişiklik edilməsi zamanı Bank qanunvericiliklə müəyyən edilmiş qaydada və müvafiq informasiya sistemləri vasitəsilə Müştəri barəsində belə əməliyyatlara məhdudiyyətin olub-olmamasını yoxlayır. Müvafiq məhdudiyyət mövcud olduqda kredit müqaviləsinin məsafədən bağlanılmasına və ya kredit limitinin artırılması ilə bağlı müqaviləyə məsafədən dəyişiklik edilməsinə yol verilmir.
1.7. Bu Standart Şərtlərin 1.6-cı bəndində qeyd olunmuş məhdudiyyət aşkarlanmazsa, Standart Şərtləri qəbul etmiş Müştəri burada göstərilən şərtlərlə və qaydada kredit əldə etmək üçün Banka müraciət etdikdə, Bank tərəfindən Müştəriyə kreditin məbləği və valyutası, qaytarılma müddəti və ödəniş şərtləri, kredit üzrə tətbiq edilən faizlərin illik dərəcəsi və/və ya digər ödənişlərin məbləği və onların tətbiq edilmə şərtləri, həmçinin faktiki illik faiz dərəcəsi və onun hesablanmasına daxil edilən bütün ödənişlər, Müştəri tərəfindən edilməli olan ödənişlərin məbləği, sayı və dövriliyi, habelə yetərli miqdarda olmayan və ya artıq miqdarda edilən ödənişlərin öhdəliyin icrasından silinmə ardıcıllığı, o cümlədən qanunvericiliklə nəzərdə tutulmuş digər məlumatların əks olunduğu standart məlumatlandırma forması təqdim edilir. Müştəri, standart məlumatlandırma formasını təsdiq etməklə həmin standart məlumatlandırma formasında göstərilən şərtlərlə kredit verilməsinə razılığını bildirir, Müştərinin müvafiq razılığından sonra kredit müqaviləsi bağlanır. Standart məlumatlandırma forması Müştəriyə elektron formada (davamlı daşıyıcıda) təqdim edildikdə, Müştəri tərəfindən müvafiq məlumatların əldə edilməsi və həmin məlumatlarda göstərilən şərtlərlə kreditin verilməsinə Müştərinin razılığı elektron qaydada edilir. Müştərinin müvafiq təsdiqindən sonra ona ayrılmış kredit (kredit xətti) məbləği “Ucard” məhsulu çərçivəsində bu Standart Şərtlərin 2.1-ci bəndində nəzərdə tutulmuş müvafiq gözləmə müddəti başa çatdıqdan sonra Müştəriyə açılmış müvafiq cari hesaba köçürülür. Müştəri tərəfindən kreditin əldə edilməsinə dair təsdiq edilmiş standart məlumatlandırma forması bu Standart Şərtlərin tərkib hissəsi hesab olunur.  
1.8. Müştəri, bu Standart Şərtləri təsdiq etməklə razılıq verir ki, o, Bank qarşısında kredit öhdəliklərini icra etmədiyi və ya lazımınca icra etmədiyi (öhdəliklərin icrasını gecikdirdiyi hallarda və s.) təqdirdə Müştəri tərəfindən Banka təqdim olunmuş telefon nömrələriylə əlaqə saxlanılaraq, həmçinin digər kanallar vasitəsilə də (mobil əlavə, elektron poçt, SMS və s.) Müştərinin kredit öhdəlikləri barədə məlumat verilə və həmin öhdəliklərin icrası Bank tərəfindən tələb oluna bilər.  
1.9. Bu Standart Şərtlər çərçivəsində Müştəriyə digər kredit təşkilatında olan kreditin ödənilməsi şərti ilə kredit rəsmiləşdirilə bilər. Bu halda kredit rəsmiləşdirilərkən Müştərinin hesabına köçürülmüş kredit məbləğinin digər kredit təşkilatında olan kredit öhdəliyi həcmində olan hissəsi həmin kreditin ödənilməsi üçün Müştərinin sərəncamına verilir. Bu bənd üzrə kredit müqaviləsi məsafədən bağlandıqda bu Standart Şərtlərin 2.1-ci bəndində nəzərdə tutulmuş gözləmə müddəti tətbiq edildiyi üçün kredit vəsaitinin digər kredit təşkilatında olan kredit öhdəliyinin ödənilməsi üçün istifadəsinə, habelə kredit vəsaitinin hər hansı digər hissəsinin Müştərinin istifadəsinə verilməsinə yalnız müvafiq gözləmə müddəti başa çatdıqdan sonra yol verilir. Kreditin qalan məbləği Müştərinin hesabında saxlanılaraq istifadəsi məhdudlaşdırılır və Müştəri tərəfindən 7 (yeddi) iş günü ərzində digər kredit təşkilatında olan kreditin ödənilməsini təsdiq edən rəsmi sənəd Banka təqdim edildikdən sonra həmin vəsaitin Müştəri tərəfindən istifadəsi təmin edilir. Bu bənddə nəzərdə tutulmuş 7 (yeddi) iş günlük müddətin axımı gözləmə müddəti başa çatdıqdan sonra başlayır. Müştəri 7 (yeddi) iş günü ərzində digər kredit təşkilatında olan kreditin tam ödənilməsini təsdiq edən rəsmi sənədi Banka təqdim etməzsə, Müştərinin hesabında olan və istifadəsi məhdudlaşdırılmış qalan kredit məbləği Müştərinin kredit borcuna silinir və Müştəri ilə Bank arasında mövcud olan Standart Məlumatlandırma Formasında nəzərdə tutulan faiz dərəcəsi 10 faiz (maks 28.75%) həddə artırılmaqla yeni faiz dərəcəsi müəyyən edilir.  
1.10. Bank, Müştərinin vəziyyətini yaxşılaşdıran və ya Müştərinin borc yükünü yüngülləşdirən hallarla bağlı bu Standart Şərtlərə birtərəfli qaydada dəyişiklik edə bilər, bu dəyişikliklər xəbərdarlıq müddəti tətbiq olunmadan qüvvəyə minir. Bu maddədə qeyd edilən Standart Şərtlərə dəyişikliklər Bank tərəfindən Bankın rəsmi internet səhifəsində yerləşdirməklə Müştəriyə bildirir, həmçinin digər kanallar vasitəsilə də (mobil əlavə, elektron poçt, SMS və s.) müştəriyə məlumat verilə bilər.   

2. MƏSAFƏDƏN KREDİTLƏŞMƏ ZAMANI GÖZLƏMƏ MÜDDƏTİ
2.1. Məsafədən kredit müqaviləsinin bağlanması və ya kredit limitinin artırılması ilə bağlı müqaviləyə məsafədən dəyişiklik edilməsi zamanı Müştəri əvvəlcədən məlumatlandırılmaqla vəsaitlər aşağıdakı müddətlərdə verilir:
2.1.1. gün ərzində verilən və ya artırılan vəsaitin məbləği minimum əmək haqqının 2 (iki) mislinədək və ya onun ekvivalentinədək olduqda – müqavilə bağlandığı və ya müqaviləyə dəyişiklik edildiyi andan 2 (iki) saat sonra;
2.1.2. gün ərzində verilən və ya artırılan vəsaitin məbləği minimum əmək haqqının 2 (iki) mislindən və ya onun ekvivalentindən çox olduqda – müqavilə bağlandığı və ya müqaviləyə dəyişiklik edildiyi andan 24 (iyirmi dörd) saat sonra.
2.2. Bu Standart Şərtlərin 2.1-ci bəndində göstərilən gözləmə müddəti ərzində kredit vəsaiti Müştərinin hesabına köçürülmür və Müştərinin istifadəsinə verilmir. Müştəri gözləmə müddətinin başlanğıcı və bitmə vaxtı barədə mobil tətbiq və/və ya SMS vasitəsilə əvvəlcədən məlumatlandırılır.
2.3. Bu Standart Şərtlərin 2.1-ci bəndində göstərilən gözləmə müddəti ərzində Müştəri heç bir komissiya, faiz, dəbbə pulu və ya digər ödəniş etmədən müvafiq kredit müqaviləsindən və ya kredit limitinin artırılmasına dair müqavilə dəyişikliyindən imtina etmək hüququna malikdir. Müştərinin mobil tətbiq, Bankın müştəri dəstəyi xidməti (*7773) və ya Standart Şərtlərdə nəzərdə tutulmuş digər kanal vasitəsilə imtina barədə müraciəti müvafiq kredit müqaviləsinə və ya kredit limitinin artırılması ilə bağlı müqaviləyə dəyişikliyə birtərəfli qaydada xitam verilməsi üçün əsasdır.
2.4. Bu Standart Şərtlərin 2.1.2-ci yarımbəndində nəzərdə tutulmuş gözləmə müddəti başa çatdıqdan sonra Bank Azərbaycan Kredit Bürosundan əldə edilmiş məlumatlar əsasında Müştərinin həmin müddət ərzində digər banklara və ya digər kredit təşkilatlarına kredit əldə etmək üçün müraciət edib-etmədiyini yoxlamaq hüququna malikdir. Bank tərəfindən belə yoxlama aparıldıqda, 2.1.2-ci yarımbənddə nəzərdə tutulmuş gözləmə müddəti yoxlama başa çatanadək uzadıla bilər. Yoxlama nəticəsində Müştərinin digər bank və ya digər kredit təşkilatına kredit əldə etmək üçün müraciət etdiyi müəyyən edildikdə, Bank kredit riskinin yenidən qiymətləndirilməsinin nəticələrinə əsasən müvafiq kredit müqaviləsinə və ya kredit limitinin artırılması ilə bağlı müqaviləyə dəyişikliyə birtərəfli qaydada xitam vermək hüququna malikdir. Əlavə olaraq, Bank tərəfindən kreditin rəsmiləşdirilməsi, kredit limitinin artırılması və ya bununla bağlı əməliyyatlar üzrə fraud (dələduzluq) halı və ya onun əlamətləri, Müştərinin iradəsinə uyğun olmayan əməliyyat və ya icazəsiz müdaxilə aşkarlanarsa, Bank müvafiq kredit müqaviləsinə və ya kredit limitinin artırılması ilə bağlı müqaviləyə dəyişikliyə birtərəfli qaydada xitam vermək hüququna malikdir.
2.5. Müştəri barəsində müvafiq məhdudiyyətin mövcud olmasına baxmayaraq kredit müqaviləsi məsafədən bağlandıqda və ya kredit limitinin artırılması ilə bağlı müqaviləyə məsafədən dəyişiklik edildikdə, Müştəri verilmiş (artırılmış) kredit üzrə öhdəlikdən azad edilir.
  
3. KREDİTİN, FAİZLƏRİN VƏ DƏBBƏ PULUNUN HESABLANMASI VƏ QAYTARILMA QAYDALARI

3.1. Bu Standart Şərtlərin 2.1-ci bəndində nəzərdə tutulmuş gözləmə müddətinin tətbiq edilməsi ilə əlaqədar olaraq kreditin verildiyi/kredit xəttinin ayrıldığı gün müvafiq gözləmə müddəti başa çatdıqdan sonra kredit/kredit xətti məbləğinin Müştərinin hesabına faktiki mədaxil olunduğu gün hesab edilir. Kreditin (kredit xəttinin) qaytarıldığı gün kredit (kredit xətti) üzrə əsas borcun və hesablanmış faizlərin, həmçinin dəbbə pulunun, o cümlədən bu Standart Şərtlərdə və standart məlumatlandırma formasında göstərilmiş digər ödənişlərin Bankın bu məqsədlə açdığı hesaba mədaxil olunduğu tarix hesab olunur. Əgər Müştərinin hesabı üzərinə qoyulmuş həbs və ya icra (ödəniş) sənədi (o cümlədən, vergi sərəncamı) səbəbilə Müştəri tərəfindən həyata keçirilən ödəniş dövlətin, dövlət orqanlarının, digər hüquqi və fiziki şəxslərin xeyrinə silinərsə və ya vəsait dondurularsa, kredit üzrə ödənişlər həyata keçirilməmiş sayılır.  
3.2. Kreditin və kreditdən istifadəyə görə faizlərin qaytarılması kreditin verildiyi valyutada həyata keçirilir.  
3.3. Ödəniş günü qeyri-iş gününə təsadüf etdikdə, kredit və onun faizi, həmçinin standart məlumatlandırma formasında və kredit xətti müqaviləsində müəyyən olunan digər ödənişlər həmin gündən sonrakı iş günündə ödənilmiş hesab edilir və icra edilir.    
3.4. Kredit üzrə faizlər standart məlumatlandırma formasında göstərilən illik faiz dərəcəsinin üç yüz altmışa bölünərək, kreditin verildiyi faktiki günlərin (kreditin verildiyi gün daxil, qaytarıldığı gün isə xaric olmaqla) sayına vurulmaqla hesablanır.  
3.5. Faizlər, o cümlədən gecikdirilmiş vaxt üçün hesablanan faizlər və digər haqlar yalnız borcun qaytarıldığı günədək ödənilməmiş əsas borc qalığı məbləğinə hesablanır.  Bu Standart Şərtlərin 2.1-ci bəndində nəzərdə tutulmuş gözləmə müddətinin tətbiqi ilə əlaqədar olaraq kredit üzrə faizlərin hesablanması kredit vəsaitinin müvafiq gözləmə müddəti başa çatdıqdan sonra Müştərinin hesabına faktiki mədaxil olunduğu tarixdən başlanır. Gözləmə müddəti ərzində kredit vəsaitinə faiz, komissiya, dəbbə pulu və ya digər ödəniş hesablanmır.
3.6. Kreditin qismən vaxtından əvvəl ödənilməsi halında, Bankla razılaşma əsasında və ödəniş cədvəlində müvafiq dəyişiklik edilməklə dövri ödənişlərin məbləği azaldıla və ya dövri ödəniş məbləğləri saxlanılmaqla, kredit müddəti azaldıla bilər.  
3.7. Müştəri və ya onun xeyrinə üçüncü şəxs tərəfindən ödənilən pul vəsaiti birinci növbədə Bank tərəfindən ödənilən dövlət rüsumu və xidmət haqlarının, eləcə də komissiya haqlarının, ikinci növbədə ödəniş tarixinə olan vəziyyət üzrə dəbbə pulunun üçüncü növbədə mövcud kredit faizlərinin və dördüncü növbədə kreditin (kredit xəttinin) əsas məbləğinin ödənilməsinə yönəldilir.  
3.8. Müştərinin kredit xətti üzrə borcu onun kredit xəttindən faktiki istifadəsi zamanı yaranır. Kredit xəttindən faktiki istifadə dedikdə, Müştəri tərəfindən kartdan hər hansı formada istifadə edilməklə (ATM, POS-terminal, ApplePay, GooglePay və s. vasitəsilə) kredit xətti üzrə nağd pul vəsaitlərinin çıxarılması və/və ya nağdsız ödənişlərin aparılması başa düşülür.  
3.9. Taksit əməliyyatları üzrə istifadə olunmuş kredit məbləğinin aylara bölünmüş müvafiq hissəsi faizlər hesablanmadan istifadə tarixindən sonrakı aydan başlamaqla, hər ayın 10-u, saat 17:00-dək Müştəri tərəfindən Banka ödənilməlidir 
	3.10. Müştəri, kredit xətti müqaviləsi üzrə ödənişləri kredit xəttindən tam və ya qismən istifadə etdiyi ayın müvafiq tarixindən asılı olmayaraq 72 günədək (vəsaitin istifadə müddətindən sonrakı ikinci ayın 10-dan gec olmayaraq və həmin ayın 10-u daxil olmaqla) ödədiyi halda Müştəridən kredit üzrə faizlər tutulmur. Bu müddət güzəşt müddəti hesab olunur.   Borcun yarandığı ay üzrə borc məbləği güzəşt müddəti ərzində tam ödənilməyibsə, güzəşt müddəti bitdikdən sonrakı ilk gün kredit xəttindən istifadə olunmuş məbləğə hesablanan faizlər də ödənilməlidir. Güzəşt müddətindən sonra faizlər güzəşt müddəti bitdiyi   tarixdən öhdəliyin icra edilmədiyi bütün dövr üzrə hesablanır.  Taksit əməliyyatları üzrə istifadə olunmuş kredit məbləğinin aylara bölünmüş müvafiq hissəsi bu Standart Şərtlərin 3.9-cu bəndində göstərilmiş tarixədək Banka qaytarılmadıqda, həmin tarixdən sonrakı gündən başlamaqla müvafiq məbləğin tam qaytarıldığı tarixədək gecikdirilmiş məbləğə bu bənddə qeyd olunmuş qaydada illik faiz dərəcəsi ilə faizlər hesablanır.3.11. Müştəri, öhdəliyin gecikdirilmiş hesab edilməməsi üçün güzəşt müddətinin sonunadək bu Standart Şərtlərlə müəyyən olunmuş minimal ödənişi həyata keçirməlidir. Minimal ödəniş kredit xəttindən istifadə edilmiş məbləğin minimum 5 %-i həcmində (20 manatdan az olmayaraq) müəyyən olunur və bu məbləğ kredit üzrə öhdəliyin ümumi məbləğindən (hesablanmış faizlərlə birlikdə ümumi borcdan) artıq ola bilməz. Müştəri, güzəşt müddətinin sonunadək mövcud öhdəliyi üzrə minimal ödənişi icra etməzsə, növbəti gündən etibarən öhdəlik gecikdirilmiş hesab edilir və öhdəliyin icra edilməməsinə görə dəbbə pulunun hesablanması başlanılır. İlk minimal ödəniş məbləği güzəşt müddəti ərzində formalaşır və bu məbləğ həmin güzəşt müddətinin sonuncu günündə saat 23:55-dək Müştəri tərəfindən ödənilməlidir. Bu müddət ərzində Müştəri tam ödəniş də edə bilər və belə olan halda heç bir faiz, o cümlədən əlavə ödənişlər (dəbbə pulu və s.) hesablanmır. Tam ödəniş dedikdə, istifadə olunmuş kredit xətti məbləğinin tam ödənilməsi başa düşülür. Güzəşt müddətindən sonra kredit xəttindən istifadə edilmiş məbləğ və həmin məbləğə hesablanmış faizlər, dəbbə pulu, dövlət rüsumu və xidmət haqları (əgər varsa) Müştəri tərəfindən ödənilməlidir. Minimal ödəniş edilmədiyi halda borc məbləğinə kredit limitindən istifadə olunma tarixindən hesablanmış faizlərlə birlikdə, güzəşt müddətindən sonrakı ilk gündən dəbbə pulu da hesablanır. Dəbbə pulu gecikdirilmiş məbləğə hesablanır (Məsələn, Müştəri 5 avqust tarixində kredit xətti vəsaitindən istifadə etdiyi məbləği 72 günədək, lakin vəsaitin istifadə müddətindən sonrakı ikinci ayın 10-dan gec olmayaraq (11 oktyabr tarixinədək) ödədiyi halda güzəşt müddətində olduğu üçün Müştəridən heç bir faiz tutulmur. Müştəri, güzəşt müddəti ərzində yalnız minimal ödənişi həyata keçirdiyi halda güzəşt müddətindən sonrakı ilk gün (11 oktyabr) güzəşt müddəti ərzində istifadə olunmuş və ödənilməmiş kredit xətti məbləğinə faizlər hesablanır. Müştəri, güzəşt müddəti ərzində minimal ödənişdən az ödəniş etdikdə və ya heç bir ödəniş etmədiyi halda, güzəşt müddətindən sonrakı ilk gündən (11 oktyabr) Müştərinin kredit öhdəliyi gecikdirilmiş hesab olunur və həmin tarixdən gecikdirilmiş məbləğə dəbbə pulu, həmçinin ödənilməmiş kredit xətti məbləğinə güzəşt müddəti bitdiyi tarixindən (11 oktyabr) başlamaqla faizlər hesablanır. 
  
4. KREDİTİN VAXTINDAN ƏVVƏL TƏLƏB EDİLƏ BİLDİYİ HALLAR  
4.1. Bank, aşağıdakı hallarda kreditin (o cümlədən kreditin vaxtından əvvəl tələb edildiyi günədək borcla bağlı Banka ödənilməli olan faiz və/və ya digər ödənişlərin) vaxtından əvvəl qaytarılmasını Müştəridən tələb edə bilər:  
4.1.1. Müştərinin əmlak vəziyyətinin əhəmiyyətli dərəcədə pisləşməsi (o cümlədən müqavilə bağlanılmazdan əvvəl baş vermiş və müqavilə bağlanılan anadək aradan qaldırılmamış pisləşmə Banka sonradan məlum olduqda) və ya Müştərinin Banka hər hansı yanlış məlumat verməsi səbəbindən borcun vaxtında qaytarılmayacağını güman etməyə əsaslar olduqda;  
4.1.2. Vaxtı çatmış borcun (faizlər və/və ya haqlar daxil olmaqla) 90 (doxsan) gün və ya daha çox müddətə gecikdirilməsi, yaxud borcun (faizlər və/və ya haqlar daxil olmaqla) ödənilməsi müddətlərinin ardıcıl olaraq iki dəfə pozulması (90 (doxsan) gündən az olmamaqla);  
4.1.3. Müştəri borc öhdəliyinin icrasının təmin edilməsi üzrə vəzifəsini yerinə yetirmədikdə, Bankın cavabdeh olmadığı hallarla əlaqədar təminat itirildikdə (məhv olduqda, xitam verildikdə və s.) və yaxud dəyəri azaldıqda (o cümlədən qarantın və ya zaminin əmlak vəziyyəti əhəmiyyətli dərəcədə pisləşdikdə) və bu hallarda borcun vaxtında qaytarılmayacağını güman etməyə əsaslar olduqda;   
4.1.4. Müştəri, Banka borcun təyinatı üzrə istifadə edilməsinə nəzarət etməyə imkan vermədikdə və ya borc təyinatı üzrə istifadə olunmadıqda; 
4.1.5.  Borcalan iş yerini itirdikdə; 
	4.1.6. 	Borcalanın əmək haqqı azaldıldıqda;  
	4.1.7. 	Borcalanın əmlakı üzərinə həbs qoyulduqda;  
	4.1.8. 	Başqa kreditlərin götürülməsi nəticəsində Borcalanın borc yükü artdıqda; 
4.1.9. Borcalana kredit verildikdən sonra digər şəxs(lər)in öhdəliyinin təminatı qismində Borcalanın özü və ya əmlakı çıxış etdikdə;  
4.1.10. Azərbaycan Respublikasının qanunvericiliyinə, habelə Borcverənin kredit risklərinin idarə edilməsi strategiyasına və siyasətinə əsasən müəyyən edilən Borcverənin daxili risk reytinqi üzrə Borcalanın risk dərəcəsi Borcverən üçün əlverişli olmayan səviyyəyə çatdıqda. 
4.2. Standart Şərtlərin 4.1.3-cü bəndi kredit öhdəliyinin icrasının təminatının itirilməsi və yaxud dəyərinin azalması hallarına yalnız bu şərtlə tətbiq edilir ki, Müştəri Bank tərəfindən tələb irəli sürüldükdən sonra 2 (iki) ay ərzində təminatı əvəz etməmiş və ya əlavə təminat təqdim etməmiş olsun.  
 
 
5. KREDİT XƏTTİ MƏBLƏĞİNİN “HİSSƏ-HİSSƏ ÖDƏNİŞ” ÜSULU İLƏ İSTİFADƏSİ
5.1. Kredit xətti vəsaitindən istifadə etməklə malların və ya xidmətlərin nağdsız qaydada alış məbləğinin və ya kredit xətti vəsaitindən nağd formada istifadə olunmuş məbləğin Müştəri tərəfindən geri ödənilməsi mobil əlavədə yaradılmış imkan vasitəsilə “hissə-hissə ödəniş” üsulu ilə həyata keçirilə bilər. Bir ödəniş əməliyyatı çərçivəsində Müştəri həm şəxsi vəsaitləri, həm də kredit xətti vəsaitlərindən istifadə etdikdə, “hissə-hissə ödəniş” seçimi vəsaitlərin kredit xəttindən istifadə edilən hissəsinə tətbiq edilir. “Hissə-hissə ödəniş” seçimi edildikdə tam və ya müəyyən hissədə icra edilən ödənişlərin sayı, xidmət haqqı (olduqda), “hissə-hissə ödəniş” seçiminin tətbiq edildiyi minimal və maksimal məbləğ, “hissə-hissə ödəniş”in müddəti və ödənişin tam və ya qismən həyata keçirildiyi şərtlər və digər şərtlər barədə məlumat mobil əlavədə qeyd edilir və Müştəri mobil əlavədə olan müvafiq funksiya vasitəsilə həmin şərtləri qəbul etdiyini təsdiq edir. “Hissə-hissə ödəniş” seçimi kredit xətti müqaviləsinin qüvvədə olduğu müddət ərzində edilə bilər.  
5.2. Kredit xətti vəsaitindən istifadə etməklə həyata keçirilmiş ATM və ya POS-terminal vasitəsilə vəsaitin nağdlaşdırılması, POS-terminal vasitəsilə nağdsız ödənişlər, kartdan karta pul köçürmə əməliyyatları və internet saytlarından onlayn ödənişləri hissələrlə geri ödəmək üçün Müştəri, bu əməliyyatların aparıldığı tarix də daxil olmaqla, 72 (yetmiş iki) təqvim günü ərzində mobil tətbiq vasitəsilə Banka müraciət edə bilər. “Hissə-hissə ödəniş” seçimi zamanı əməliyyat məbləğinin aylar üzrə bərabər hissələrə bölünməsi ilə bağlı müvafiq şərtlər Tariflərlə müəyyən edilir. Tariflərə uyğun olaraq müəyyən edilmiş bölgü əsasında ilk hissə dərhal kredit xətti borcu kimi qəbul edilir və həmin hissəyə bu Standart Şərtlərin müddəalarına uyğun faiz hesablanır. Digər hissələrdə olan borc isə “hissə-hissə ödəniş” kimi təsnifləşdirilir və həmin hissələrə bu müqavilənin şərtlərinə uyğun faiz hesablanmır. “Hissə-hissə ödəniş” borcu üzrə hissələr hər növbəti ayın “hissə-hissə ödəniş” əməliyyatının aparıldığı eyni təqvim günündən etibarən (əgər qeyd edilən təqvim günü növbəti aylarda yoxdursa, əvvəl gələn təqvim günü əsas götürülür) Bank tərəfindən kredit xətti borcundan istifadə kimi tanınır (Məsələn, Müştərinin 1000 manat kredit xətti mövcuddur. Fevral ayının 5-də həmin kredit xəttindən istifadə etməklə 600 manat məbləğində ATM və ya POS-terminal vasitəsilə vəsaitin nağdlaşdırılması, POS-terminal vasitəsilə nağdsız ödənişlər, kartdan karta pul köçürmə əməliyyatları və ya internet saytlarından onlayn ödəniş əməliyyatı aparır. Əməliyyatın aparıldığı gün Müştərinin kredit xətti borcu 600 manat, sərbəst kredit vəsaiti isə 400 manat qalır. Müştərinin seçiminə əsasən əməliyyatın aparıldığı gün aparılmış həmin əməliyyat məbləğinə fevral ayının 5-də “hissə-hissə ödəniş” tətbiq edilir və əməliyyat məbləği Müştərinin seçiminə uyğun olaraq 3 (üç) bərabər hissəyə bölünür. İlk hissə (200 manat) və xidmət haqqı (olduqda) dərhal kredit xətti borcu kimi tanınır. Digər iki hissə isə (ümumilikdə 400 manat) “hissə-hissə ödəniş” kimi qəbul edilir. Həmin ilin mart ayının 5-də “hissə-hissə ödəniş”ə aid edilən ikinci hissə və xidmət haqqı (olduqda) ödənilməmiş hissədə kredit xətti borcu kimi tanınır və kredit xətti borcu ilk hissə ilə birlikdə 400 manat və xidmət haqqı (olduqda) məbləği, hissə-hissə ödəniş üzrə borc isə 200 manat olur. Həmin ilin aprel ayının 5-dən “hissə-hissə ödəniş”ə aid edilən üçüncü hissə və xidmət haqqı (olduqda) ödənilməmiş hissədə kredit xətti borcu kimi tanınır və kredit xətti borcu ilk hissə və “hissəhissə ödəniş”ə aid edilən ikinci hissə ilə birlikdə 600 manat və xidmət haqqı (olduqda) məbləği, “hissəhissə ödəniş” üzrə borc isə 0 manat olur və bu Standart Şərtlərin müddəalarına uyğun ödənişlər həyata keçirilir). Müştəri, mobil tətbiq vasitəsi ilə 5 (beş) təqvim günü ərzində rəsmiləşdirilmiş “hissə-hissə ödəniş” əməliyyatını geriyə qaytarmaq imkanına malikdir. Bu bənddə göstərilən ödənişlərə görə Bank tərəfindən Müştəriyə həvəsləndirici ödəniş (bundan sonra “kəşbək” adlandırılacaq) hesablanarsa və ya ödənilərsə, həmin ödənişlərə əməliyyatın aparıldığı vaxtdan sonra “hissə-hissə ödəniş” tətbiq edildikdə Bank həmin vəsaiti Müştəriyə hesablanmış kəşbək məbləğindən və ya Bankda olan digər hesablarından silmək hüququna malikdir. Bu bənddə göstərilən internet saytlarından onlayn ödəniş əməliyyatları üzrə “hissə-hissə ödəniş” seçimi Bank tərəfindən məhdudlaşdırıla bilər. 
5.3. Həmçinin, Bankın partnyor şəbəkələrində aparılmış əməliyyatlar zamanı istifadə edilmiş kredit məbləğləri Bankla partnyorlar arasında bağlanmış əməkdaşlıq müqavilələrində nəzərdə tutulmuş müddətlərə daxil olan ayların sayına bölünərək bu bənddə nəzərdə tutulmuş qaydada bərabər hissələrlə ödənilə bilər. Bu halda kreditdən “hissə-hissə ödəniş” üsulu ilə istifadəyə görə xidmət haqqı (komissiya) Bankla partnyorlar arasında bağlanan əməkdaşlıq müqavilələrinə əsasən partnyorlar və ya Müştərilər tərəfindən ödənilir. Kredit xəttindən “hissə-hissə ödəniş” üsulu ilə istifadəyə görə xidmət haqqı (komissiya) məbləği də Bank ilə partnyorlar arasında bağlanan əməkdaşlıq müqavilələri ilə müəyyən olunur. “Hissə-hissə ödəniş” üsulu ilə əlaqədar xidmətlər və onların tarifləri, istifadə şərtləri bu Standart Şərtlər, standart məlumatlandırma forması və/və ya Tariflərdə göstərilir. Kredit xətti üzrə hər bir faktiki istifadə edilmiş kredit məbləği faktiki istifadə edildiyi tarixdən etibarən Bankla partnyorlar arasındakı layihələr üzrə bağlanmış və gələcəkdə bağlanacaq əməkdaşlıq müqavilələrində nəzərdə tutulmuş müddətdə Müştəri tərəfindən tam ödənilməlidir.  
5.4. Müştəri, bu Standart Şərtlərin 5-ci bəndində göstərilən “hissə-hissə ödəniş” üzrə borcunu vaxtından əvvəl ödəyə bilər. “Hissə-hissə ödəniş” üzrə borcun vaxtından əvvəl ödənilməsi halında, Bank Müştəridən kompensasiya tələb etmək hüququna malikdir. Kompensasiyanın məbləği standart məlumatlandırma formasında, kredit xətti müqaviləsində və/və ya Tariflərdə göstərilir. “Hissə-hissə ödəniş” üzrə xidmət haqqı (olduqda) “hissə-hissə ödəniş” üzrə kredit xətti vəsaitindən istifadə edilmiş ümumi məbləğə (standart məlumatlandırma formasında, kredit xətti müqaviləsində və/və ya Tariflərdə göstərilmiş həcmdə) faktiki istifadə edilmiş hər ay üçün hesablanır. 
 
6. TƏRƏFLƏRİN HÜQUQ VƏ VƏZİFƏLƏRİ
6.1. 	Bankın hüquqları:  
6.1.1. Müştəri, kreditin və/və ya ona hesablanmış faizlərin, o cümlədən standart məlumatlandırma formasında göstərilən digər ödənişlərin ödənilməsini gecikdirdikdə, Bank Müştəridən dəbbə pulu tələb edə bilər. Ödənişlərin gecikdirilməsinə görə dəbbə pulunun məbləği standart məlumatlandırma formasında göstərilir.  
6.1.2. Müştəri, kredit öhdəliyini vaxtından əvvəl icra etdiyi halda Bank, istehlak krediti müqaviləsi üzrə standart məlumatlandırma formasında (kredit xətti üzrə) başqa qayda nəzərdə tutulmayıbsa, Müştəridən kompensasiya tələb edə bilər. Kompensasiyanın məbləği müqavilə müddətinin bitməsinə bir ildən çox müddət qaldıqda, vaxtından əvvəl ödənilmiş məbləğin 1 (bir) faizindən, bir il və daha az müddət qaldıqda isə 0,5 faizindən çox olmamalıdır.  
6.1.3. Bank, Müştərinin bank hesablarından kredit və ona hesablanmış faiz borcunu, eləcə də dəbbə pulunu, həmçinin kreditin verilməsi ilə əlaqədar komissiya haqlarını və standart məlumatlandırma formasında göstərilən digər ödənişləri Müştəriyə məxsus bank hesablarından və digər əsaslarla ona çatası vəsaitlərdən, o cümlədən digər valyutalardakı hesablarından cari kommersiya məzənnə kursu ilə konvertasiya olunaraq komissiya haqları (tətbiq olunduqda) tutulmaq şərtilə akseptsiz qaydada silə bilər.  
6.1.4. Müştəri kredit öhdəliklərini vaxtında və lazımi qaydada yerinə yetirməzsə, Bank, Müştərinin razılığı olmadan bu müqavilə üzrə tələb hüquqlarını istənilən üçüncü şəxsə, o cümlədən və bununla məhdudlaşmadan, kollektor agentliklərinə, kollektor şirkətlərinə və bu sahədə ixtisaslaşmış digər hüquqi şəxslərə güzəşt etmək hüququna malikdir.  
6.1.5. Bank, kreditdən istifadəyə görə nəzərdə tutulmuş faiz dərəcəsini, komissiyanı, habelə öhdəliklərin pozulmasına görə nəzərdə tutulmuş dəbbə pulunu birtərəfli qaydada azaltmaq hüququna malikdir.  
6.1.6. Bank, Müştərinin maliyyə vəziyyətini yenidən araşdıra və nəticədə Müştəriyə ayrılmış kredit xətti limitinin saxlanılması, artırılması, azaldılması və ya ləğv edilməsini həyata keçirə bilər.  Kredit xətti limitinin artırılması Bankın müvafiq qərarı və Müştərinin razılığı əsasında kredit xətti müqaviləsinə dəyişiklik edilməklə həyata keçirilir. Kredit xətti limitinin artırılması ilə bağlı müqaviləyə dəyişiklik məsafədən edildikdə bu Standart Şərtlərin 2-ci bölməsinin tələbləri tətbiq edilir.
6.1.7. Müştəri kredit öhdəliyinin icrasını gecikdirdikdə, Bank, Müştərinin təqdim etdiyi əlaqə məlumatlarına (mobil əlavə, elektron poçt, SMS və s.), o cümlədən faktiki və/və ya qeydiyyat ünvanına özündə kredit borcu haqqında məlumatları (Müştərinin adı, soyadı, atasının adı, kreditin məbləği, qalıq borcu və s.), həmçinin kreditin ödəniş gününün dəyişdirilməsi barədə məlumatlarıgöndərmək hüququna malikdir.  
6.1.8. Müştəri “Ucard” məhsulu üzrə kredit xəttindən Bank tərəfindən müəyyən edilmiş müddətdə yararlana bilər.  
6.1.9. Kredit xəttinin istifadə müddəti başa çatdıqdan sonra Müştərinin qalıq əsas borc məbləği ən azı 20 (iyirmi) AZN təşkil edərsə və 90 (doxsan) gündən artıq gecikmə faktı qeydə alınmamışsa, həmin qalıq borcun ödənilməsi məqsədilə Bank avtomatik qaydada ödəniş planı (qrafik) tərtib edərək bu Standart Şərtlərin 6.1.10-cu bəndinə əsasən borcu bərabər aylıq ödənişlərə bölə bilər.  
6.1.10. Bu Standart Şərtlərin 6.1.9-cu bəndinin tələbləri çərçivəsində Bank qalıq əsas borc məbləğini (illik faiz dərəcəsi nəzərə alınmaqla) maksimum 24 ay müddətinə bərabər aylıq ödəmələrə (annuitet üsulu ilə) bölərək ödəniş planı tərtib edə bilər. Ödəniş planının ilk ayı üzrə tələb olunan məbləğə bərabər aylıq ödəmə məbləği ilə yanaşı, kredit xəttinin müddətinin başa çatdığı ana qədər hesablanmış bütün qalıq faiz borcu və Müştərinin mövcud aylıq taksit öhdəliyi də daxil edilir. Növbəti aylardan etibarən isə yalnız bərabər aylıq ödəmə məbləği və mövcuddursa, taksit öhdəliyinə uyğun ödəniş nəzərdə tutulur.  
6.1.11. Bank, Müştəri ilə əməliyyatın şübhəli olduğunu, “Cinayət yolu ilə əldə edilmiş pul vəsaitlərinin leqallaşdırılması” və ya terrorçuluğun maliyyələşdirilməsi əlamətlərini daşıdığını ehtimal etdikdə, heç bir əsaslandırma təqdim etmədən və öncədən xəbərdarlıq etmədən “Ucard” məhsulu üzrə əməliyyatları dayandırmaq, hesabı bloklamaq və xidmət göstərməkdən birtərəfli qaydada imtina etmək hüququna malikdir. Bu halda Bank, Müştəri qarşısında hər hansı zərərə görə maddi məsuliyyət daşımır. 
6.1.12. Qanunvericilikdən və  bu Standart Şərtlərdən irəli gələn digər hüquqları həyata keçirir.  
6.2. Bankın vəzifələri:  
6.2.1. Kredit bürolarından alınmış məlumatlar əsasında Müştəriyə kredit verilməsindən imtina edildikdə, Müştərinin müraciəti əsasında növbəti iş günündən gec olmayaraq bu barədə Müştəriyə yazılı şəkildə (kağız və ya digər davamlı daşıyıcıda) məlumat təqdim etmək;  
6.2.2. Müştəri, bu Standart Şərtlərin 2.3-cü və 6.3.1-ci bəndlərində göstərilən hüququndan istifadə edərək kredit müqaviləsindən imtina etdikdə və ya bu Standart Şərtlərin 6.3.2-ci bəndinə uyğun olaraq krediti tamamilə və ya qismən Banka qaytardığı halda Müştərinin tələbi ilə Bankın tariflərində nəzərdə tutulmuş xidmət haqlarının ödənilməsi şərtilə Müştəriyə bu barədə müvafiq təsdiqedici sənəd vermək.  
6.2.3. bu Standart Şərtlərin 6.2.2-ci bənddə göstərilən hallar istisna olmaqla, digər hallarda kreditin qalığı barədə müvafiq təsdiqedici sənəd üçün ödəniş bu Standart Şərtlərin və Bankın Tariflərinin müddəaları nəzərə alınmaqla tələb edilir;  
6.2.4. Kreditin və kredit üzrə hesablanmış faizlərin uçotunu aparmaq;  
6.2.5. Kreditdən istifadəyə görə faizlərin hesablanmasının və tutulmasının düzgünlüyünə riayət etmək.  
 
6.3. Müştərinin hüquqları:  
6.3.1. Müştəri, kredit (kredit xətti) müqaviləsi üzrə pul vəsaitinin onun istifadəsinə verildiyi gündən 30 (otuz) gün müddətində heç bir səbəb göstərmədən kredit müqaviləsindən imtina edə bilər. Bu halda, Müştəri, müqavilə üzrə onun istifadəsinə verilmiş pul vəsaitini və həmin pul vəsaitinin verildiyi gündən qaytarıldığı günədək hesablanan faizləri ödəməlidir. Bank tərəfindən ödənilən dövlət rüsumu və xidmət haqlarının məbləği istisna olmaqla, Müştəridən kompensasiya və hər hansı digər ödənişlərin alınması yolverilməzdir.  
6.3.2. Müştəri, istehlak kreditini istənilən vaxt xəbərdarlıq etmədən tamamilə və ya qismən Banka qaytara bilər. Bu halda, kreditin qalıq müddətinə görə hesablanmış faizlər və (və ya) digər haqlar vaxtından əvvəl ödənilmiş məbləğə mütənasib olaraq azaldılır.  
6.3.3. Müştəri, kredit müqaviləsinin qüvvədə olduğu müddətdə sorğu əsasında ödənişsiz olaraq kağız daşıyıcıda təqvim ili ərzində iki dəfə, digər davamlı daşıyıcıda isə istənilən zaman kreditin qalığı barədə hesabdan çıxarışı kreditin ödəniş qrafiki şəklində əldə etmək (ödəniş qrafikində həyata keçirilməli olan ödənişlər, belə ödənişlərin müddətləri, ödənişlərin strukturu, o cümlədən illik faiz dərəcəsi üzrə hesablanmış faizlər və tətbiq olunan digər əlavə xərclər göstərilir) hüququna malikdir.  
6.3.4. Kredit bürolarından alınmış məlumatlar əsasında Bank tərəfindən Müştəriyə kredit verilməsindən imtina edildikdə, bu barədə Müştərinin ödənişsiz olaraq məlumat almaq hüququ vardır. Müvafiq məlumat Müştəri müraciət etdiyi halda, növbəti iş günündən gec olmayaraq Bank tərəfindən Müştəriyə yazılı şəkildə (kağız və ya digər davamlı daşıyıcıda) təqdim edilir.  
6.3.5. Müştəri, kredit limitinin azaldılması, artırılması və ya ləğv olunması ilə bağlı Banka müraciət etmək hüququna malikdir. Bu məqsədlə Müştəri, 117 əlaqə nömrəsinə və ya müvafiq filiala yaxınlaşaraq Banka müraciət edə bilər.  Kredit limitinin artırılması ilə bağlı müqaviləyə dəyişiklik məsafədən edildikdə bu Standart Şərtlərin 2-ci bölməsinin tələbləri tətbiq edilir.
6.3.6. Müştəri qanunvericiliklə müəyyən edilmiş qaydada məsafədən kredit müqaviləsinin bağlanılmasına və kredit limitinin artırılmasına məhdudiyyət tətbiq etmək və həmin məhdudiyyəti aradan qaldırmaq hüququna malikdir.
6.3.7. Müştəri, bu Standart Şərtlər üzrə xidmətlərdən istifadə zamanı qarşılaşdığı çətinliklər və suallarla əlaqədar müraciətlərini Azərbaycan Respublikasının Mərkəzi Bankına (AZ1014, Azərbaycan Respublikası, Bakı şəhəri, R.Behbudov küç. 90) ünvanlaya bilər.  
6.4. Müştərinin vəzifələri:  
6.4.1. Müştəri, krediti təyinatı üzrə istifadə edəcəyinə, həmçinin kreditdən hər hansı qeyriqanuni məqsəd, o cümlədən çirkli pulların yuyulması (qeyri-qanuni yolla əldə edilmiş gəlirin leqallaşdırılması) və terrorizmin maliyyələşdirilməsi üçün istifadə etməyəcəyinə təminat verir və buna görə məsuliyyət daşıyır.   
6.4.2. Müştəri, kredit, və ondan istifadəyə görə hesablanmış faizləri, dəbbə pulunu və digər ödənişləri bu Standart Şərtlər, standart məlumatlandırma forması və kredit xətti müqaviləsində müəyyən olunmuş müddətlərdə Banka qaytarmağı öhdəsinə götürür.  
6.4.3. Müştəri, bu Standart Şərtlərin 6.1.2-ci bəndində göstərilən hüququndan istifadə etdikdə, əgər istehlak krediti müqaviləsi üzrə standart məlumatlandırma formasında (kredit xətti üzrə) başqa qayda nəzərdə tutulmayıbsa, Standart Şərtlərin 6.1.2-ci bəndində göstərilən həcmdə kompensasiya məbləğini Banka ödəməyi öhdəsinə götürür.   
6.4.4. Müştəri, Banka düzgün və təhrif olunmamış məlumatlar təqdim etməlidir. O, kredit müqavilələrinin müvafiq qaydada icrasına təsir edə biləcək bütün şərait və hadisələr barədə, o cümlədən kreditin alınması üçün Banka təqdim etdiyi sənədlərdə və/və ya məlumatlarda hər hansı dəyişiklik baş verdikdə, həmin dəyişikliyin baş verməsindən sonrakı 3 (üç) iş günü ərzində müvafiq təsdiqedici sənədləri və/və ya məlumatları Banka təqdim etməlidir.  
6.4.5. Müştəri, kredit və ona hesablanmış faiz borcunu, eləcə də, dəbbə pulunu, həmçinin kreditin verilməsi ilə əlaqədar komissiya haqlarını özünə məxsus olan bank hesablarından, o cümlədən digər valyutalardakı hesablarından cari kommersiya məzənnə kursu ilə konvertasiya olunaraq, komissiya haqları tutulmaq şərtilə akseptsiz qaydada silmək hüququnu qeyd-şərtsiz Banka verir.  
6.4.6. Müştəri təsdiq edir ki, Azərbaycan Respublikasının qanunvericiliyində başqa qayda nəzərdə tutulmayıbsa, Bankın məsafədən xidmət kanalları (Mobil tətbiq, İnternet Bankçılıq, yeni texnologiyalar, avadanlıqlar və s.) vasitəsilə həyata keçirilən hər bir hərəkət, o cümlədən "Təsdiq" düyməsinin sıxılması, OTP kodun daxil edilməsi və ya biometrik (FaceID/TouchID) identifikasiya, Azərbaycan Respublikasının qanunvericiliyinə uyğun olaraq müştərinin öz fərdi imzası ilə bərabər hüquqi qüvvəyə malikdir. Bankın sistemlərində qeydə alınmış müştəriyə məxsus cihazın identifikatoru (IMEI), əməliyyatın IP ünvanı və log-faylları mübahisə yarandıqda, Müştəri üçün məhkəmədə təkzibedilməz sübut predmeti kimi qəbul olunur və Müştəri bu məlumatların doğruluğunu mübahisənləndirməyəcəkdir. 
6.4.7. Müştəri, bu Standart Şərtlərin qüvvədə olduğu müddət ərzində istənilən vaxt Azərbaycan Kredit Bürosundan və “Asan-Finans” dövlət portalından onun haqqında olan bütün məlumatların Bank tərəfindən sorğu edilməsinə və məlumatların ötürülməsinə razılıq verir. 
6.4.8. Müştəri Bank tərəfindən bu Standart Şərtlərin 6.1.10-cu bəndə uyğun olaraq tərtib edilmiş və sair kanallar vasitəsilə (mobil əlavə, elektron poçt, SMS və s.)  ona təqdim edilmiş ödəniş planına uyğun olaraq müvafiq ödənişləri həyata keçirməyi öhdəsinə götürür. 
6.4.9. Qanunvericilikdən və bu Standart Şərtlərdən irəli gələn digər vəzifələri həyata keçirir.  
  
7. TƏRƏFLƏRİN MƏSULİYYƏTİ  
7.1. Bu Standart Şərtlər, habelə onun çərçivəsində imzalanan müvafiq müqavilələr üzrə üzərinə götürdüyü öhdəliyi icra etməyən və ya lazımi qaydada icra etməyən tərəf digər tərəfə vurulan zərərə görə Azərbaycan Respublikasının qüvvədə olan qanunvericiliyi ilə müəyyən olunan qaydada məsuliyyət daşıyır və qarşı tərəfə vurduğu zərəri tam həcmdə ödəməlidir.  
7.2. Bank, Müştəri ilə üçüncü şəxslər arasında olan əlaqələrə görə, həmçinin Müştəri ilə üçüncü şəxslərin bir-birinə qarşı hər hansı iddialarına görə heç bir məsuliyyət daşımır.  
7.3. Müştəri təsdiq edir ki, bu Standart Şərtlərin onun tərəfindən qəbul edilməsi ilə bağlı ərizəsində Banka təqdim etdiyi əlaqə məlumatları (mobil telefon nömrəsi, e-mail adresi və s.) onun özünə məxsusdur və həmin məlumatlardan üçüncü şəxslərin qanunsuz istifadəsi nəticəsində yaranan risklərə görə tam məsuliyyət daşıyır. Müştəri, həmin məlumatlardan üçüncü şəxslərin qanunsuz istifadəsinə istinad edərək bu müqavilə əsasında verilmiş kredit(lər) üzrə öhdəliklərin yerinə yetirilməsindən imtina edə, həmçinin onun əlaqə məlumatlarına göndərilmiş standart məlumatlandırma formasının və digər sənədlərin özü tərəfindən təsdiqini mübahisələndirə bilməz.  
7.4. Bu Standart Şərtlər çərçivəsində verilmiş kreditin valyutasının mübadilə məzənnəsinin Müştəri üçün əlverişsiz dəyişməsi nəticəsində yarana biləcək maliyyə itkisi riski Müştərinin üzərinə düşür. Bu cür riskin baş verməsi Müştərinin kredit öhdəliyinin icrasından imtina etməsinə və ya bu öhdəliyin icrasını gecikdirməsinə haqq qazandırmır və heç bir halda Müştərinin kredit öhdəliklərinin yenidən hesablanmasına səbəb ola bilməz.  
7.5. Kreditdən hər hansı qeyri-qanuni məqsəd, o cümlədən çirkli pulların yuyulması (qeyriqanuni yolla əldə edilmiş gəlirin leqallaşdırılması) və terrorizmin maliyyələşdirilməsi üçün istifadə edilməsinə görə birbaşa və bilavasitə Müştəri özü məsuliyyət daşıyır.   
  
8. MÜBAHİSƏLƏRİN HƏLLİ  
8.1. Bu Standart Şərtlər və onun çərçivəsində Müştəri ilə bağlanan müqavilələrlə tənzimlənməyən məsələlər Azərbaycan Respublikasının Mülki Məcəlləsi, Azərbaycan Respublikası Mərkəzi Bankının normativ xarakterli aktları və Azərbaycan Respublikasının digər qanunvericilik aktları ilə tənzimlənir.  
8.2. Bu müqavilənin icrası ilə bağlı tərəflər arasında yaranan bütün mübahisələr Azərbaycan Respublikasının qüvvədə olan qanunvericiliyinə uyğun şəkildə həll edilir.  
8.3. Məhkəməyə müraciət edərkən Bank aidiyyat üzrə cavabdehin rəsmi qeydiyyatda olduğu yerin məhkəməsinə və ya Bakı şəhəri və Abşeron rayonu ərazisində yerləşən istənilən rayon məhkəməsinə müraciət edə bilər. Müştəri bu bənddə təsbit edilən müvafiq seçimin Bank tərəfindən həyata keçirilməsinə qeyd-şərtsiz razılıq verir.    
  
9. FORS-MAJOR HALLARI  
9.1. Bu Standart Şərtlər və onun çərçivəsində bağlanan müqavilələrin icrasına qarşısıalınmaz qüvvə təsir göstərərsə, Bank müqavilə münasibətləri üzrə öhdəliklərinin yerinə yetirilməməsinə görə məsuliyyət daşımır.  
9.2. Qarşısıalınmaz qüvvənin təsirinə Bank tərəfindən nəzarət edilməyən, onun səhvi və ya laqeydliyi nəticəsində baş verməyən, qabaqcadan nəzərdə tutulması mümkün olmayan hadisələr, o cümlədən, müharibə, ictimai iğtişaş, yanğın, zəlzələ, vulkan, daşqın, tufan, epidemiya, pandemiya, epizotiya, karantin, dövlət və hökumət orqanlarının qərarları və bu kimi digər hallar aid edilir. Hər hansı hadisə fors-major kimi, yalnız səlahiyyətli dövlət orqanlarının rəsmi qərarına əsasən tanınır.  
9.3. Fors-major halları baş verdiyi gündən etibarən müqavilə üzrə icra müddətinin axımı 
dayandırılır və axım bu hallar aradan qalxdıqdan sonra bərpa edilir.  
  
10. YEKUN MÜDDƏALAR  
10.1. Bu Standart Şərtlər və onun çərçivəsində bağlanan müqavilələrin hər hansı müddəasının etibarsızlığı, bu Standart Şərtlərin və onun çərçivəsində bağlanan müqavilələrin digər müddəalarının etibarsızlığına səbəb olmur.  
10.2. Bu Standart Şərtlərin və onun çərçivəsində bağlanmış müqavilələrin qüvvədə olma müddətinin qurtarması Tərəfləri həmin müddət qurtarana qədər yol verilmiş pozuntulara görə məsuliyyətdən azad etmir.  
10.3. Müştəri tərəfindən müraciət, təklif və şikayətlərin Bankın, habelə Azərbaycan Respublikası Mərkəzi Bankının müvafiq struktur bölməsinə (İdarəsinə) təqdim edilməsi aşağıdakı əlaqə vasitələri ilə həyata keçirilə bilər:  
	10.3.1. 	Bank:  
· Qaynar xətt: 117  
· Elektron poçt: muraciet@unibank.az  
	10.3.2. 	Azərbaycan Respublikasının Mərkəzi Bankı üzrə:  
· Qaynar xətt: +99412 966  
· Telefon nömrəsi: +99412 4935058  
  
BANKIN REKVİZİTLƏRİ:  
 
“Unibank” Kommersiya Bankı”  
Açıq Səhmdar Cəmiyyəti  
 
Ünvan: Bakı ş, Nəsimi r-nu, R.Behbudov küç., məhəllə 384, ev 55;  Azərbaycan Respublikası Mərkəzi Bankı  
Hesablaşmalar Departamentində  AZ46NABZ01350100000000015944  saylı müxbir hesabı, 
kod 505754,  SWIFT UBAZAZ22  
VÖEN 1300017201

      FİZİKİ ŞƏXSLƏRƏ   KREDİTİN (KREDİT XƏTTİNİN) VERİLMƏSİNƏ DAİR                     STANDART ŞƏRTLƏR         Bakı şəhəri                                                                                                               01 . 10 . 2026 - c ı   il          Bu Standart Şərtlər Azərbaycan Respublikası Mərkəzi Bankı tərəfindən 14 dekabr 2010 - cu il  tarixdə verilmiş 73 saylı lisenziya, Azərbaycan Respublikasının qanunvericiliyi və öz Nizamnaməsi  əsasında fəaliyyət göstərən “Unibank” Kommersiya Bankı ASC (bundan s onra  –   Bank) tərəfindən fiziki  şəxslərin sahibkarlıq fəaliyyəti ilə əlaqədar olmayan kredit məhsullarından istifadə etmək niyyətini  bildirdikləri və ya istifadə etdikləri halda onların Bankla münasibətlərini tənzimləyir. Bu Standart Şərtlər  Bankın “Ucard”  məhsulu çərçivəsində fiziki şəxslərə istehlak kreditinin verilməsi şərtləri və qaydalarını  müəyyən edir və Standart Şərtlərdə göstərilən müddəalar qeyri - rezident fiziki şəxslərə şamil edilmir.                 ƏSAS ANLAYIŞLAR:           Aksept   -   Standart Şərtləri tam və qeyd - şərtsiz qəbul etməsi barədə müştərinin ərizəsi;     Müştəri   -   bu Standart Şərtləri qəbul edən və Bankın bu Standart Şərtlərdə göstərilən  xidmətlərindən istifadə etmək niyyətində olan və/və ya istifadə edən rezident fiziki şəxs;     Nağdlaşdırma   –   bankomat (ATM), POS - terminal və ya qanunvericilikdə nəzərdə tutulan və Bank  tərəfindən tətbiq edilən digər vasitələrlə nağd pul vəsaitinin alınması (məxarici) əməliyyatı;     Nağdsız ödəniş  –   nağd puldan istifadə etmədən kart vasitəsilə malların və ya xidmətlərin dəyərinin  POS - terminal, ATM, mobil əlavə və ya internet vasitəsilə ödənilməsi əməliyyatı;     Kredit  -   müqaviləyə uyğun olaraq qaytarılmaq, müəyyən müddətə (müddətin uzadılması hüququ  ilə) və faizlər və (və ya) müqavilədə göstərilən digər ödənişlər ödənilmək şərti ilə, təminatla və ya  təminatsız müəyyən məbləğdə borc verilən pul vəsaiti;       Bərpa olunan kredit xətti   -   kredit xətti üzrə yaranmış borc və ya onun bir hissəsi qaytarıldıqca  bərpa olunan kredit məbləği və kredit məbləğindən təkrarən istifadə imkanı;     Standart məlumatlandırma forması   –   Müştəriyə kredit (kredit xətti) verilməzdən əvvəl Bankın  kağız və ya digər davamlı daşıyıcıda Müştəriyə təqdim etdiyi və kreditlə (kredit xətti ilə) bağlı  məlumatların əks etdirildiyi, Azərbaycan Respublikası Mərkəzi Bankı tərəfindən təsdiq edilmiş form a.  Standart məlumatlandırma forması bu Standart Şərtlərin tərkib hissəsi hesab olunur;     Davamlı daşıyıcı   -   məlumatın məqsədlərinə uyğun müddət ərzində saxlanılmasına imkan verən və  saxlanılan məlumatın dəyişiklik olmadan əks etdirilməsi mümkün olan istənilən vasitə;     Əməliyyat günü  –   Bankın daxili qaydaları ilə iş günü ərzində müştərilərə xidmət göstərilən vaxt;  Bankın əməliyyat günü dedikdə, qanunvericilikdə müəyyən olunmuş iş günü ərzində saat 09:00 - dan saat 

